**Årsmøte:**

AVYO i Delta avdeling Østfold holder årsmøte stort sett i mars måneden. På årsmøte presenterer vi regnskap samt budsjett og styret velges. Som medlem får du via epost invitasjon til årsmøte i god tid, og du har mulighet til å sende innspill i forkant og melde deg på. I avtale med din leder kan du søke permisjon for å delta på årsmøte. Vi har valgt å legge årsmøte sentralt på Quality i Sarpsborg de siste årene. Møtet avsluttes med en hyggelig middag. På årsmøte får du mulighet til å treffe mange andre AVYO i Delta medlemmer, samt bli bedre kjent med oss i styret og hilse på representanter fra AVYO i Delta sentralt.

**Samling for plasstillitsvalgte/ vara:**

I tillegg til opplæringen som gis sentralt fra AVYO i Delta, ønsker vår avdeling å samle plasstillitsvalgte en gang i året. Samtidig som vi bruker tiden til å danne nettverk og utveksler erfaringer, setter vi opp aktuelle temaer. Vi tar gjerne imot innspill fra tillitsvalgte på hva som kan være nyttig å belyse. Vi gjennomførte samlingen i januar 2023.

**Medlemsarrangement:**

AVYO i Delta avdeling Østfold gjennomfører ett medlemsarrangement i løpet av året, stort sett settes det av tid for dette til høsten. Vi er opptatt av at flest mulig medlemmer har mulighet til å delta og prøver å velge temaer som kan være spennende for mange. Vi setter av litt tid til fag, lønnsforhandlinger er for eksempel alltid noe som de fleste ønsker å få mer kunnskap om, og så finner vi på noe artig som konsert eller show. Vi inviterer deg via epost i god tid før arrangementet slik at du får mulighet til å melde deg på.

**Styremøter og styreseminar:**

Vi gjennomfører ca. 8 styremøter og et seminar i løpet av året. På møtene planlegger vi året i henhold til vedtekter og prinsipprogram. Vi går gjennom regnskap og budsjett, velger sommer- og julegaver, diskuterer og planlegger medlemsarrangementer samt årsmøte og opplæring av tillitsvalgte. Vi diskuterer innspill til høringer. Vi gjennomfører møtene på ulike enheter i NAV eller Helfo.